মর্মান্তিক! বকখালির সমুদ্রে স্নান করতে নেমে চরম পরিণতি কলকাতার পর্যটকের

ওয়েব ডেস্ক: সমুদ্র স্নানের আনন্দ বদলে গেল বিষাদে! উত্তাল সমুদ্রে স্নান করতে নেমে তলিয়ে গেল এক তরতাজা প্রাণ। রবিবার বকখালি সমুদ্রে স্নান করতে নেমে মৃত্যু হল কলকাতার এক বাসিন্দার।
ইতিমধ্যেই দেহ উদ্ধার করে ময়নাতদন্তে পাঠিয়েছে পুলিশ।

সূত্রের খবর, রবিবার সকালে কলকাতা থেকে নয় বন্ধুর একটি দল বকখালি ঘুরতে গিয়েছিলেন। সমুদ্র ভয়াবহ থাকার আশঙ্কা ছিলই। তা সত্ত্বেও দুর্যোগপূর্ণ আবহাওয়া উপেক্ষা করেই বেলার দিকে ওই যুবকেরা বকখালির সমুদ্রে স্নান করতে নেমেছিলেন। সমুদ্রে স্নান করার সময়ে আচমকাই প্রবল ঢেউয়ের দাপটে সমুদ্রে তলিয়ে যান। ঘটনা নজরে আসতেই বাকিরা চিৎকার শুরু করে দেয়। পাশেই ছিলেন সিভিল ডিফেন্সের কর্মীরা। তাঁরা খবর দেন ফ্রেজারগঞ্জ কোস্টাল থানাতেও।

খবর পাওয়া মাত্রই ঘটনাস্থলে পৌঁছে এফআইবি বোট নিয়ে তাঁর খোঁজে সমুদ্রে তল্লাশির কাজ শুরু করে পুলিশের একটি দল। বেশ কিছুক্ষণ তল্লাশির পরই ওই যুবকের দেহ উদ্ধার হয়। যুবকের দেহ উদ্ধার করে দ্বারিকনগর গ্রামীণ হাসপাতালে পাঠালে মৃত বলে ঘোষণা করা হয়। ইতিমধ্যেই মৃতের পরিবার দেহ শনাক্ত করেছে বলে জানা গিয়েছে। দেহ উদ্ধার করে ময়নাতদন্তে পাঠিয়েছে পুলিশ। মৃতের নাম ওয়াহিদ আলি। তাঁর বয়স ২০ বছর। তাঁর বাড়ি কলকাতার ৩৫ নম্বর আলিমুদ্দিন স্ট্রিটে।

The post মর্মান্তিক! বকখালির সমুদ্রে স্নান করতে নেমে চরম পরিণতি কলকাতার পর্যটকের first appeared on KolkataTV.

The post মর্মান্তিক! বকখালির সমুদ্রে স্নান করতে নেমে চরম পরিণতি কলকাতার পর্যটকের appeared first on KolkataTV.